Bekostigbare verblyf vir seniors al belangrikerFoto ter illustrasie. (Foto: iStock) Suid-Afrika se bejaardebevolking sal volgens die Wêreldgesondheidsorganisasie (WGO) se Wêreldverslag oor Veroudering en Gesondheid na verwagting teen 2050 verdubbel. Tog sukkel senior burgers in Suid-Afrika reeds geruime tyd om mooi én bekostigbare verblyf te vind wanneer hulle hul groot gesinshuise vir iets kleiner wil verruil. Tradisionele ouetehuise, hoewel dit meer bekostigbaar is, word dikwels geassosieer met enkelkamers in ŉ groot institusionele gebou, beknopte beweegruimte en ŉ neerdrukkende omgewing, al is mediese sorg beskikbaar. Die ander kant van die munt is luukse ontwikkelings teen tussen R3 miljoen en R4 miljoen (vir lewensreg) – ŉ prys wat min kan bekostig. ŉ Nuwe ontwikkeling, Monarchs Senior Living, het die behoefte vir bekostigbare verblyf vir seniors geïdentifiseer en nuwe eenhede in die hartjie van Bryanston in Gauteng, naby mediese fasiliteite en gerieflike inkopiesentrums, beskikbaar gestel. Inwoners woon in individuele eenhede teen R490 000 vir lewensreg op ŉ veilige eiendom, kompleet met welige tuine, gemeenskapsgebondenheid en opsionele gerieflike dienste. Volgens Philip Froom, medestigter van Monarchs, is die fokus op gasvryheid, aangesien sorg soveel meer as net mediese dienste insluit. “Ons bied leefstylondersteuningsdienste, soos ŉ persoonlike administrasiediens wat inwoners help met tegniese ondersteuning, en daar is ŉ welstandsentrum op die perseel met ŉ gimnasium en salon. Daar is voorts gereelde pendeldienste na omliggende winkelsentrums en ŉ tuinmaakdiens.” Die ontwikkeling is ook ideaal vir jonger inwoners (50 jaar en ouer) wat onafhanklik is, die vryheid wil hê om die deur toe te trek en die pad te vat, aktief is en ŉ omgewing soek wat vir gereelde besoeke bevorderlik is. “Ons model laat seniors toe om heeltemal onafhanklik te wees, maar hulle het steeds toegang tot die bykomende dienste wat hulle benodig, en betaal slegs vir wat hulle gebruik. Elke eenheid het byvoorbeeld sy eie kombuisie, maar daar is ook ŉ spysenieringsdiens beskikbaar indien inwoners verkies om nie self kos te maak nie. Hulle kan hul maaltye in hul kamers geniet of saam met hul gesinne in ŉ pragtig ingerigte oop area kuier,” sê Froom. “Monarch se inwoners bly lewenslank in hul spesifieke eenheid. Ons bring sorgdienste soos verpleging na jou toe, pleks daarvan om jou te ontwortel en na ŉ verswaktesorgfasiliteit te verskuif. Seniors kan gesondheidsbehoeftes hê wat monitering vereis, maar hulle benodig dalk nie intensiewe mediese sorg 24 uur per dag nie. Om in hul eie eenhede te bly, help inwoners om hul waardigheid en onafhanklikheid vir so lank as moontlik te behou en hou kostes laag met sorg wat slegs op ŉ deursigtige ‘soos jy dit benodig’-basis gehef word.” Foto van ‘n kamer se uitsig en tuin by Monarchs. (Foto verskaf) Monarchs in Bryanston bestaan uit 84 individuele eenhede met privaat patio’s of balkonne en ŉ vaste, deursigtige maandelikse koste wat instandhouding en infrastruktuuronderhoud dek. Die veilige eenhede op die terrein van meer as 10 000 m2 kan gehuur of gekoop word met lewensreg, wat finansiële beplanning sonder onaangename verrassings en onnodige uitgawes moontlik maak. Lewensreg beteken jy betaal ŉ voorafbepaalde bedrag en dit gee jou en jou gade die reg om die eenheid vir die res van jul lewe te gebruik. Daar is geen hereregte of BTW betaalbaar nie. Indien die inwoner sterf of verhuis, word ŉ minimum van 70% van die oorspronklike kapitaal terugbetaal, wat aan erfgename bemaak kan word. Alternatiewelik kan eenhede ook teen ’n vaste maandelikse tarief gehuur word. Monarchs Senior Living het planne vir soortgelyke ontwikkelings in ander dele van Gauteng. Monarchs Senior Living het tans meer as 3 000 wooneenhede onder bestuur en het nie net uitgebreide ondervinding met senior burgers nie, maar die Suid-Afrikaanse eiendomsmark in geheel.